**ELŐZETES HATÁSVIZSGÁLAT**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy újabb helyszínnel bővül azon szombathelyi közterületek listája, ahol a kereskedők részéről végezhető, ezáltal a vásárlók részéről igénybe vehető a mozgóbolt útján folytatott kereskedelmi tevékenység.

**2. Gazdasági, költségvetési hatások**

A rendeletnek gazdasági, költségvetési hatása pozitív, hiszen a mozgóbolt útján korábban nem, viszont az új helyszínen kereskedelmi tevékenységet végző kereskedők közterület-használati díjat fizetnek az Önkormányzat részére.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket elhanyagolható mértékben befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A közterület használatának szabályairól szóló 2/2011. (I.31.) önkormányzati rendelet (a továbbiakban: Rendelet) 3. melléklete tartalmazza Szombathely azon közterületeinek felsorolását, ahol a kereskedelemről szóló 2005. évi CLXIV. törvényben meghatározott mozgóbolt (kiskereskedelmi tevékenység folytatására kialakított jármű, illetve járműre szerelt vagy általa vontatott eszköz) útján végezhető a kereskedelmi tevékenység. A Rendelet jelenleg 7 helyszínt tartalmaz. Az Önkormányzat felé jelzett igény merült fel egy újabb helyszín, a Körmendi út – Újvilág utca kereszteződésében az Újvilág utcától északra nyíló parkoló listába történő felvétele iránt. A Rendelet módosítása ennek a felmerült igénynek a kielégítését szolgálja.

A jogalkotás elmaradása esetén az érintett helyszínen továbbra sem lehetne mozgóbolt útján folytatott kereskedelmi tevékenységet végezni.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**